પાલનપુર, અંબાજીઃ પાટણના કલંકિત પીટીસીકાંડની યાદ અપાવતી ઘટના અંબાજીની ખાનગી પ્રજ્ઞાચક્ષુ વિદ્યાલયમાં બની હોવાનું બહાર આવતાં ખળભળાટ મચી ગયો છે. ધો. 9માં અભ્યાસ કરતી 15 વર્ષની અંધ છાત્રા ઉપર શાળાના જ બે પ્રજ્ઞાચક્ષુ શિક્ષકોએ બે-બે મહિના સુધી દુષ્કર્મ આચર્યું હતું અને તેમના કરતૂતો અંગે છાત્રાએ શાળાના અન્ય શિક્ષકોનું ધ્યાન દોરવા છતાં પોલીસ કાર્યવાહીના બદલે સંચાલકે દુષ્કર્મ આચનારા શિક્ષકો જયંતિ ઠાકોર અને ચમન ઠાકોરને શાળામાંથી હાંકી કાઢી સમગ્ર ઘટના ઉપર પડદો પાડી દીધો હતો.